《赴京道中寄惟起惟扬二弟 其四》
明代·徐熥

鸿鸣一何哀，客心一何苦。昨发濲溪滨，今宿桐江浒。

平沙翻惊濲，崩崖荡零雨。中宵蚊蚋喧，白昼冯夷舞。

嗟哉行路难，含悲望乡土。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。